Bharatiya Janata Party

Bharatiya Janata Party (BJP) er et politisk parti i India. Navnet betyr Indias folkeparti. Det ble stiftet i 1980 og har blitt det andre, store, nasjonale partiet i indisk politikk, ved siden av Kongresspartiet. BJP er hindunasjonalistiskArild Engelsen Ruud: Hindunasjonalismen , PACEM, bd. 7, nr. 2, 2004, s. 143-149. og ligger til høyre for sentrum i indisk politikk. 

BJP ble grunnlagt i 1980, som etterfølger etter Bharatiya Jana Sangh stiftet i 1951. Begge partier tilhører hindutva-bevegelsen og står i motsetning til det sekulære Kongresspartiets politikk. 

Ved valget til Lok Sabha i 1996 gikk BJP sterkt fram og ble det største partiet i underhuset, likevel uten å få flertall alene. Partiet dannet regjering under Atal Bihari Vajpayee, men klarte ikke å mønstre flertall og måtte gå av etter tretten dager. Etter nyvalg i 1998 dannet Vajpayee på nytt regjering, på grunnlag av en koalisjon kalt National Democratic Alliance. Denne tapte flertall i 1999 men kom styrket tilbake etter nyvalg og ble sittende hele valgperioden ut, til 2004. Partiet var til 2014 i opposisjon på riksplan. Ved valget i 2014 fikk partiet rent flertall og Narendra Modi ble statsminister.Valgvinnerne i India får rent flertall. Sunnmørsposten. Besøkt 15. februar 2021.

Partiet benytter en stilisert lotus som sitt symbol og denne benyttes på stemmeseddelen for å indikere partitilhørighet.Political Parties And Election Symbols, 2007, Election Commission of India, s. 16 og 87.

Referanser

 Eksterne lenker 



Kategori:Hindutva
Kategori:Politiske partier i India
Kategori:Politiske partier etablert i 1980
Kategori:1980 i India
Kategori:Nasjonalkonservative partier
Kategori:Sosialkonservative partier